PATVIRTINTA 

Šilutės lopšelio-darželio „Ąžuoliukas“ direktoriaus 2022 m. vasario 8 d. įsakymu Nr. V1-21
RESPUBLIKINĖS IKIMOKYKLINIO IR PRIEŠMOKYKLINIO UGDYMO PEDAGOGŲ 

METODINĖS-PRAKTINĖS KONFERENCIJOS „SUŽADINK MAN NORĄ BENDRAUTI“ NUOSTATAI

I.  BENDROSIOS NUOSTATOS
1. Respublikinė ikimokyklinio ir priešmokyklinio ugdymo pedagogų metodinė-praktinė konferencija „Sužadink man norą bendrauti“ (toliau – Konferencija), skirta paminėti Pasaulinę autizmo supratimo dieną.
2. Konferencijos „Sužadink man norą bendrauti“ nuostatai reglamentuoja Konferencijos tikslą ir uždavinius, dalyvius, organizavimo tvarką.

3. Konferencijos nuostatai skelbiami Šilutės lopšelio-darželio ,,Ąžuoliukas“ internetinėje svetainėje www.silutesazuoliukas.lt. 
4. Konferencijos vieta ir laikas:

4.1. Virtuali aplinka (ZOOM platforma).

4.2. 2022 m. balandžio 8 d. 10.00 val.

II. TIKSLAS IR UŽDAVINIAI

5. Konferencijos tikslas – dalintis kolegialiąja patirtimi apie ugdymo priemonių įvairovę ir jų pritaikymo galimybes, ugdant ikimokyklinio ir priešmokyklinio amžiaus vaikus, turinčius autizmo spektro sutrikimą.

6. Uždaviniai:

6.1. pristatyti autorines ugdymo priemones, skirtas autizmo spektro sutrikimų turinčių vaikų ugdymui;
6.2. apibendrinti socialinių įgūdžių ugdymo ir sensorinės integracijos galimybių įvairovę ugdymo(si) procese.

III. KONFERENCIJOS DALYVIAI
7. Ikimokyklinio ir priešmokyklinio ugdymo mokytojai, švietimo pagalbos specialistai.

IV. ORGANIZAVIMO TVARKA
8. Iki 2022 balandžio 1 d. visi Konferencijos dalyviai registruojasi internetinėje registravimo sistemoje „Semi+“ (https://www.semiplius.lt/) (kiekvienas pranešėjas registruojasi atskirai).
9. Ugdymo priemonių formos: didaktiniai žaidimai, sensorinės terapinės ugdymo priemonės, skaitmeninės mokymo priemonės, socialinės istorijos ir kt.
10. Iki balandžio 1 d. ikimokyklinio ir priešmokyklinio ugdymo mokytojai, švietimo pagalbos specialistai, norintys dalyvauti ir pristatyti ugdymo priemones Konferencijos metu, turi:

10.1. atrinkti veiksmingiausias priemones, kurias naudoja ugdymo proceso metu su vaikais, turinčiais autizmo spektro sutrikimą;
10.2. pateikti užpildytą dalyvio anketą (1 Priedas) bei priemonę PDF formatu (nurodomas įstaigos pavadinimas, ikimokyklinio ir priešmokyklinio ugdymo mokytojo/švietimo pagalbos specialisto vardas ir pavardė, tikslus priemonės pavadinimas) arba internetinio žaidimo nuorodą ir atsiųsti el. paštu suzadinknora@gmail.com.
11. Priemonės turi būti pristatomos Konferencijos metu. Reikalavimai pristatymui:

11.1. Pristatymo turinys turi atitikti Konferencijos nuostatus ir temą;
11.2. Pristatymo trukmė 5 – 10 min;
11.3. Pristatyme nurodoma: įstaigos pavadinimas, ikimokyklinio ir priešmokyklinio ugdymo mokytojo/švietimo pagalbos specialisto vardas ir pavardė, tikslus priemonės pavadinimas. Pristatymo turinyje turi atsiskleisti ugdymo priemonių praktinio pritaikymo galimybės.
11.4. Ugdymo priemonių pristatymo formos: pranešimas (pateiktys, nuotraukų rinkiniai), filmuota medžiaga ir kt.
11.5. Pranešimo rengėjai pristatydami pranešimą patvirtina, kad turi tėvų (globėjų, rūpintojų) sutikimus naudoti vaikų atvaizdus. Konferencijos metu gali būti fotografuojama renginio viešinimo tikslu.

V. BAIGIAMOSIOS NUOSTATOS

12. Konferencijos dalyviai, užsiregistravę „Semi+“ sistemoje (https://www.semiplius.lt/), balandžio 7d. gaus  prisijungimo  į „ZOOM“ platformą duomenis.

13.Autorius, pateikdamas parengtą ugdymo priemonę, patvirtina, kad yra šios priemonės autorius. Už autorinių teisių pažeidimus atsako priemonę pateikęs asmuo.

14. Konferencijoje ugdymo priemones pristatę dalyviai el. paštu gaus visų pristatytų ugdymo priemonių aplanką, Šilutės rajono švietimo pagalbos tarnybos pažymą apie vykdytą metodinę veiklą bei Šilutės lopšelio-darželio „Ąžuoliukas“ padėką.

15. Konferencijos klausytojai gaus Šilutės rajono švietimo pagalbos tarnybos pažymą.

16. Ugdymo priemonės, atsiųstos vėliau nurodyto termino, neatitinkančios nuostatų nebus publikuojamos.

17. Organizatoriai turi teisę keisti ir pildyti Konferencijos nuostatus (apie pakeitimus informuojant kiekvieną įstaigą).

18. Jeigu iškyla klausimų dėl Konferencijos organizavimo tvarkos, dalyviai kreipiasi į koordinatorius el. paštu: suzadinknora@gmail.com arba tel. Nr. 8 441 62283.
19. Dalyvavimas Konferencijoje laikomas autorių sutikimu su šiomis sąlygomis.

VI. KONFERENCIJOS ORGANIZATORIAI

20. Respublikinę ikimokyklinio ir priešmokyklinio ugdymo pedagogų metodinę-praktinę konferenciją „Sužadink man norą bendrauti“ organizuoja Šilutės lopšelio-darželio „Ąžuoliukas“ komanda:

Daiva Mikulskytė, direktorė,
Irma Morkūnienė, vyresnioji specialioji pedagogė,
Viktorija Jakštaitė, logopedė,

Rasa Drobnienė, socialinė pedagogė,
Agnė Vaičiulienė, judesio korekcijos specialistė.
21. Partneriai - Šilutės rajono švietimo pagalbos tarnyba.

